

**REPUBLIKA HRVATSKA**

**PRIMORSKO-GORANSKA ŽUPANIJA**

** OPĆINA MATULJI**

**KLASA: 602-01/15-01/10**

**URBROJ: 2156-04-01/15-6**

**Matulji, 07. rujan 2015.**

Općinski načelnik Općine Matulji, u svezi sufinanciranja autobusnog prijevoza učenicima srednjih škola, donosi slijedeći:

**Z A K LJ U Č A K**

Učenicima srednjih školakoji su upisali i redovito pohađaju srednju školu u školskoj godini 2015./2016., a imaju prebivalište na području Općine Matulji, Općina Matulji će sufinancirati trošak mjesečne autobusne karte u visini od **25 %** ukupne cijene, do 31. prosinca 2015. godine.

Općinski načelnik utvrđuje da je na sjednici Vlada Republike Hrvatske održanoj dana 07. rujna 2015. donijeta *Odluka o kriterijima i načinu financiranja troškova javnog prijevoza redovitih učenika srednjih škola u razdoblju rujan-prosinac 2015.* kojom odlukom je propisano da učenik, pod određenim, odlukom propisanim uvjetima, ostvaruje pravo na sufinanciranje 75% troškova prijevoza.

Za ostvarivanje ovog prava temeljem ovog zaključka, učenici moraju dostaviti u pisarnicu Općine Matulji slijedeću dokumentaciju:

* potvrdu škole o redovnom upisu
* uvjerenje o prebivalištu ne starije od 6 mjeseci

Po donošenju Proračuna za 2016. godinu Općina Matulji će korisnicima dostaviti rješenje za razdoblje od 01.01.2016. do 30.06.2016. godine, na kućnu adresu.

Općina Matulji

načelnik

Mario Ćiković

u.z. Eni Šebalj, zamjenica općinskog načelnika